Robertson ismét tornagyőzelmet ünnepelhetett, amikor a China Openen Jimmy Robertson (5–0), Mark Allen (5–1), Marcus Campbell (5–2) és Stephen Maguire (6–5) legyőzése után a döntőben visszavágott Mark Selbynek, legyőzve őt 10-6-ra. Ez a siker egyben karrierje hetedik nagypontszerző címét is jelentette és feljött a világranglista második helyére. Annak ellenére, hogy úgy tűnt, jó formában érkezik a Világbajnokságra már az első körben búcsúzni kényszerült, miután kikapott Robert Milkinstől 8-10-re. Robertson a mérkőzés után azt nyilatkozta, hogy rossz taktikát választott és túl sok biztonsági játékot vállalt fel. Bár a mérkőzést elvesztette, a 143-as break, amit a meccs során lökött elég volt ahhoz, hogy a szezon végén megrendezett éves díjátadón ő vehesse át a torna legnagyobb breakéért felajánlott Betfair Golden Cue-t. Robertson a szezont pályafutása során másodszor a világranglista második helyén fejezte be.